《鹧鸪天　戊寅送春日同姊栽云妹玉舜拈此》
清代·张祥河

佳梦还宜去后寻。中年长共故园心。离骚读罢真无奈，香草园园绿发侵。

红药畔，紫藤阴。饯春春不敌愁深。分题句好儿拈韵，话旧杯阑婢典斟。

作者简介：（1785—1862）江苏娄县人，字诗舲。嘉庆二十五年进士，授内阁中书，充军机章京。道光间历户部郎中、河南按察使、广西布政使、陕西巡抚。在豫治祥符决口能始终其事。咸丰间，官至工部尚书。工诗词，善画山水花卉。有《小重山房集》。卒谥温和。